Fem råd til at booste din forbrænding
det er en god ide at varme op til hård intervaltræning - for det giver emget mere end smålløb.
Allerede fra den tidlige morgen kan du med enkle tricks få forbrændingen op
Badesæsonen nærmer sig med en tsunamis fart, så det er på tide at komme i gang med at smide de ekstra kilo, den lange og kolde vinter har efterladt på sidebenene.
Forbrændingen skal op, og vægten ned, og på det punkt kan du selv gøre en indsats, allerede fra du står op.
Så snart du slår øjnene op, bør du vakle ud til vandhanen og drikke et stort glas koldt vand på fastende hjerte.
I flg. tyske forskere vil det øge din forbrænding med 30 pct. eller ca. 25 kalorier de første timer efter.
Du kan ikke drikke dig tynd, men vandet er med til at sætte gang i din forbrænding.
Jo højere puls, du har under din morgentræning desto flere kalorier forbrænder du. I stedet for at jogge stille og roligt rundt, så giv den fuld skrue. Studier viser, at du kan fordoble dit kalorieforbrug med et højt tempo.
Et minuts intensiv træning forbrænder 12-15 kalorier. Hvis du synes, det er for sejt at holde tempoet oppe, så lav interval træning i stedet eller fordel din træning over to gange. Tag eksempelvis en kort løbetur om morgenen og snup en mere, når du kommer hjem.
Uanset hvad du gør, så forbrænder du også 20 til 30 pct. ekstra kalorier nogle timer efter din træning.
3. Spis magre mejeriprodukter
Nye studier har bekræftet kalciums evne til at binde fedt i tarmen, så det ikke ryger ud i kroppen, men ud den anden ende.
Effekten er størst, hvis du indtager magre mejeriprodukter. Vælg minimælk, magre yoghurtprodukter både til morgenmad som mellem måltid og dressing om aftenen.
4. Drik grøn te
Lav en kande grøn te om morgenen og drik den i løbet af dagen.
Forskning viser, at teen støtter dit vægttab ved at øge din forbrænding. Et thailandsk studie viser, at det giver 45 kalorier, naturligvis afhængigt af den mængde te, du drikker. Effekten er størst, hvis du indtager en større mængde koffein, end du er vant til, fordi det er koffeinen, der øger forbrændingen. Modsat kaffe indeholder grøn te også en mængde sundhedsfremmende antioxidanter.
5. Snup et mellemmåltid
Spis et stykke frugt, en gulerod eller en lille håndfuld mandler om formiddagen.
Spiser du to hovedmåltider og to til tre mellemmåltider i løbet af dagen, opnår du en højere fedtforbrænding, end hvis du indtager den samme mængde kalorier i færre måltider.
Hvert måltid påvirker din hormonbalance, og jo oftere det sker, desto mere øger du din forbrænding.